**Personalul nedidactic din învățământ primește salariile majorate, de la 1 februarie 2017**

Guvernul României a aprobat astăzi, 23 februarie 2017, ordonanța de urgență privind majorarea salariilor personalului nedidactic din învățământ.

 Președintele Federației Sindicatelor Libere din Învățământ, Simion Hancescu a declarat că „**apreciază deschiderea și operativitatea manifestate de Primul – ministru al României**, domnul Sorin Mihai Grindeanu, care a înțeles solicitarea noastră că este necesară adoptarea acestei ordonanțe de urgență, în vederea rezolvării problemei salarizării personalului nedidactic din învățământul preuniversitar, începând cu data de 1 februarie 2017”.

 „Ne exprimăm speranța că, atât Executivul cât și Parlamentul României, **vor găsi soluții pentru rezolvarea celorlalte probleme cu care se confruntă salariații din educație – calculul incorect al sporurilor cuvenite personalului didactic începând cu 1 ianuarie 2017, lipsa fondurilor pentru plata drepturilor salariale stabilite prin hotărâri judecătorești**, respectiv, tranșele aferente anului 2017 și restanțele pentru anul 2016”, a mai declarat Simion Hancescu, președintele F.S.L.I.

 „Salariații din învățământ așteaptă cu interes punerea în practică a celorlalte măsuri stabilite prin programul de guvernare: modernizarea infrastructurii școlare, reforma curriculară și îmbunătățirea statutului social al salariaților din educație. **Testul edificator**, în ceea ce privește importanța pe care actuala Putere o acordă salariaților din educație, îl reprezintă **poziționarea tuturor categoriilor de personal din învățământ în grilele de salarizare ale proiectului legii salarizării unitare. Pentru transpunerea în practică a acestor deziderate, FSLI își manifestă dorința de a se implica în calitate de actor, așa cum a facut-o acum în rezolvarea problemei personalului nedidactic și nu în calitate de spectator**”, a mai afirmat Simion Hancescu, președintele F.S.L.I.

București,

23.02.2017